מצעד הפזמונים העברי השנתי (ה'תש"ף ואילך)

ערך זה עוסק במצעדי הפזמונים העבריים השנתיים שנערכו משנת ה'תש"ף ואילך.

ה'תש"ף-2020 
במצעד השנתי של גלגלצ ו-ynet זכתה אלה לי להב בתואר "פריצת השנה", עידן רפאל חביב, נועה קירל וחנן בן ארי זכו בתואר "אנשי השנה" ושירו של חביב, "שלמים" זכה בתואר "שיר השנה". תואר נוסף שהחליטה התחנה להעניק הוא "המפיק המוזיקלי של השנה", שהוענק לג'וני גולדשטיין. במצעד השנתי של כאן גימל זכו סטטיק ובן-אל תבורי בתואר "הרכב השנה", נועה קירל בתואר "זמרת השנה", חנן בן-ארי בתואר "זמר השנה" ושירו "אם תרצי" בתואר "שיר השנה". במצעד השנתי של מאקו ורדיו תל אביב זכו סטטיק ובן-אל תבורי בתואר "הרכב השנה", חנן בן-ארי בתואר "זמר השנה", נועה קירל בתואר "זמרת השנה" ושירה "מיליון דולר" בתואר "שיר השנה".

המצעד השנתי של כאן גימל:

המצעד השנתי של גלגלצ ו-ynet:

המצעד השנתי של מאקו ורדיו תל אביב:

ה'תשפ"א-2021
המצעד השנתי של מדיה פורט:

השיר אם תרצי של חנן בן ארי הוא הכי מושמע ברדיו, השיר נוגן 2,784 פעמים, איל גולן הוא הזמר הכי מושמע ברדיו ושרית חדד הזמרת הכי מושמע, סטטיק ובן-אל תבורי ההרכב הכי מושמע ברדיו.

המצעד השנתי של גלגלצ ו-וואלה:

אנשי השנה הנבחרים לשנה זו הם: נועה קירל בפעם השנייה ברציפות, רביב כנר שזכה גם בתואר "פריצת השנה", ורן דנקר ששירו "בית משוגעים" נבחר גם לשיר השנה.

בשנה זו נוספו קטגוריות חדשות לבחירת המאזינים לסיכום השנה:
בקטגוריית "אלבום השנה" זכה אלבום המיזם "צו השעה", בקטגוריית "הופעת השנה" זכה חנן בן ארי, ובקטגוריית "כותב השירים של השנה" זכה רון ביטון.
כמו כן, בבחירה פנימית של שדרני התחנה ומבקרי מוזיקה נבחר אורי רוסו לתואר "המפיק המוזיקלי של השנה".

דירוג מאזיני התחנה לשנה זו:

המצעד השנתי של ynet ורדיו תל אביב:

במצעד זה זכתה בתואר אמנית השנה נועה קירל, בתואר אמן השנה חנן בן ארי, הרכב השנה הם סטטיק ובן אל תבורי, בתואר פריצת השנה זכה רביב כנר ושירו "רסיסים" נבחר לשיר השנה באותו המצעד. זוכי הפרסים של המצעד מלבד פריצת השנה, זכו בתארים בו זכו גם בשנה שלפני כן.

המצעד השנתי של כאן גימל:

במצעד זה נבחרה לזמרת השנה נועה קירל, זמר השנה הוא חנן בן ארי והרכב השנה הם סטטיק ובן אל תבורי. שיר השנה במצעד הוא השיר "בית משוגעים" של רן דנקר. כמו כן זוכי הפרסים של המצעד זכו בתארים גם בשנה שלפני כן, בדומה למצעד של רדיו תל אביב. ובדומה למצעד של גלגלצ שיר השנה והשלישייה הראשונה במצעד זהים.

המצעד השנתי של מאקו וטיקטוק:

במצעד זה זמרת השנה היא נועה קירל, זמר השנה הוא חנן בן ארי, הרכב השנה הם סטטיק ובן אל תבורי, פריצת השנה הוא רביב כנר ומפיקי השנה הם דולי ופן. שיר השנה במצעד הוא השיר "רסיסים" של רביב כנר והשיר הויראלי של ישראל בטיקטוק הוא השיר "בית משוגעים" של רן דנקר.

דירוג גולשי האתר לשנה זו:
המצעד השנתי של רדיו דרום ורדיו גלי ישראל:

במצעד של רדיו דרום ורדיו גלי ישראל: שיר השנה הוא הטעות הכי יפה של איתי לוי, זמר השנה הוא איל גולן, זמרת השנה היא זהבה בן, פריצת השנה הוא רביב כנר ,ודואט השנה הוא באור גדול של איל גולן ועדן חסון.

ה'תשפ"ב-2022 
המצעד השנתי של גלגלצ ומאקו:

אנשי השנה הנבחרים לשנה זו הם: נועה קירל בפעם השלישית ברציפות בנוסף לתואר "מופע השנה", טונה שזכה גם בתואר "אלבום השנה" על "מזרח פרוע" ובתואר "כותב השירים של השנה", ג'ורדי שזכה בתואר "מפיק השנה" ונונו שזכתה גם בתואר "פריצת השנה". שיר השנה הוא "סתלבט בקיבוץ" של פול טראנק וג'ימבו ג'יי.

דירוג מאזיני התחנה לשנה זו:
המצעד השנתי של ynet ורדיו תל אביב:

פול טראנק זכו בתואר הרכב השנה, חנן בן ארי ונועה קירל זכו בתואר אמני השנה ונונו בתואר פריצת השנה.

המצעד השנתי של מדיה פורסט:

בפעם השישית ברציפות הוכתר איל גולן לאמן הנשמע ביותר בתחנות הרדיו בישראל. הזמרת המושמעת ביותר היא שרית חדד, ושיר השנה של המדיה פורסט הוא "לך לישון" של אנה זק. בקטגוריות פריצת השנה לזמר ולזמרת זכו תמיר גרינברג ונונו בהתאמה.

המצעד השנתי של כאן ג':

בתואר זמר השנה זכה עדן חסון. לתואר זמרת השנה נבחרה נועה קירל. שיר השנה הנבחר הוא "דובשנייה" של שחר סאול, אגם בוחבוט ונורוז. דולי ופן נבחרו ל"הרכב השנה". בקטגוריות פריצת השנה לזמר ולזמרת זכה אבי אבורומי. עשרת השירים הגדולים נבחרו ודורגו על ידי המאזינים והעוקבים.
המצעד השנתי של רדיו דרום ורדיו גלי ישראל:

במצעד של רדיו דרום ורדיו גלי ישראל: שיר השנה הוא מי זאת של אנה זק, זמר השנה הוא עדן חסון, זמרת השנה היא נועה קירל, פריצת השנה היא מאיה דדון, הרכב השנה הוא הפרויקט של רביבו ודואט השנה הוא חצי שלי של מור ואבי אבורומי

התשפ"ג-2023 
המצעד השנתי של מדיה פורסט:

המצעד סיכם את נתוני ההשמעה בתחנות הרדיו בתאריכים 1 בספטמבר 2022 עד 26 באוגוסט 2023, שחופפים בערך לשנת ה'תשפ"ג. השיר "קרן שמש" של בניה ברבי היה השיר המושמע ביותר בתחנות הרדיו בתקופה הזאת, הזמר המושמע ביותר היה איל גולן, הזמרת המושמעת ביותר הייתה שרית חדד, ההרכב המושמע ביותר היה אתניX ופריצת השנה היה אליאב זוהר.

המצעד השנתי של גלגלצ ו-ynet:

נועה קירל קוטפת לראשונה את תואר "שיר השנה" עם השיר "Unicorn" והופכת לזמרת הראשונה מזה 18 שנה שזוכה בתואר זה בתחנה. בנוסף, זכתה קירל בתואר "אשת השנה" בפעם הרביעית ברציפות לצד אושר כהן וחנן בן ארי שזוכה בתואר בפעם השלישית. הזמרת עטרה אוריה נבחרה כ"פריצת השנה" והזמר סטטיק זוכה בתואר "אלבום השנה" על אלבומו, לירז. כמו כן, הצמד עמית מרדכי ועידו נצר (המוכרים בשם Triangle) זוכים בתואר "מפיקי השנה", הזמר שלומי שבן נבחר בתור "כותב השירים של השנה" ובתואר "הופעת השנה" זוכים הזמרים טונה ורביד פלוטניק על הופעותיהם המשותפות.

המצעד השנתי של כאן גימל וטיקטוק:

במצעד השנתי של כאן גימל ("העשירייה של השנה") וטיקטוק נבחרה נועה קירל בתור "זמרת השנה" בפעם הרביעית ברציפות, סטטיק נבחר בתור "זמר השנה", דולי ופן נבחרו בתור "הרכב השנה", נס וסטילה נבחרו בתור "פריצת השנה" ושירם "תיק קטן" היה "שיר הטיקטוק של השנה".

המצעד השנתי של מאקו ורדיו תל אביב:

במצעד היטליסט של מאקו ורדיו תל אביב שוקללו נתוני האזנה בשירותי הסטרימינג (יוטיוב, ספוטיפיי, אפל מיוזיק ועוד) ובשעות השיא ברדיו בין אוגוסט 2022 לאוגוסט 2023. במצעד זכתה נועה קירל בפרס "אומן השנה". בפרס "פיק השנה" זכו נס וסטילה, בפרס "סולד אאוט השנה" זכו טונה ורביד פלוטניק, בפרס "קולאב השנה" זכו אושר כהן ואודיה. במצעד זה נכללו שני שירים שאינם ישראליים.

המצעד השנתי של וואלה:

בתואר "שיר השנה" של וואלה! זכה "ילד מטריה" מאת עטרה אוריה. הדירוג נעשה על ידי כמה מהעורכים של אתר וואלה ולא על פי נתוני האזנות, נתוני סטרימינג או לפי הצבעת הקהל.
המצעד השנתי של רדיו דרום ורדיו גלי ישראל:

במצעד של רדיו דרום ורדיו גלי ישראל: בפרס שיר השנה זכה "אהבה חולה" של פאר טסי, בפרס זמר השנה זכה אייל גולן, בפרס זמרת השנה זכתה עדן בן זקן,

בפרס הופעת השנה זכה חנן בן ארי, איל גולן זכה על הביצוע שלו לעטלף עיוור בפרס קאבר השנה, ביתו של איל גולן "אלין גולן" זכתה בפרס פריצת השנה, בפרס יוצר השנה זכה אבי אוחיון, סאבלימינל והצל זכו בתואר הרכב השנה, סטטיק זכה בפרס אלבום השנה על אלבומו "לירז".
המצעד השנתי של רדיו קול רגע:

במצעד של רדיו קול רגע זכו הצמד נס וסטילה בתואר "שיר השנה" עם שירם "תיק קטן", בתואר "זמר השנה" זכה עדן חסון, נועה קירל זכתה בתואר "זמרת השנה", בתואר "פריצת השנה" זכה נועם בתן ופאר טסי זכה על אלבומו רדיו שטח בתואר "אלבום השנה".

המצעד השנתי של רדיו קול גת:

במצעד שערכה רדיו קול גת שיר השנה הוא Unicorn של נועה קירל, זמר השנה הוא רן דנקר, זמרת השנה היא נועה קירל,  עטרה אוריה היא פריצת השנה, ואלבום השנה הוא אין עולם של יסמין מועלם

המצעד השנתי של רדיו קול רמת השרון

שיר השנה במצעד שערכה רדיו קול רמת השרון הוא אהבה של אושר כהן

המצעד השנתי של סרוגים

במצעד של אתר סרוגים זכה השיר "צעדים" של עקיבא בשיר השנה, בתואר זמר השנה זכה חנן בן ארי, בתואר זמרת השנה זכתה יובל דיין ועטרה אוריה זכתה בתואר פריצת השנה.

המצעד היהודי חסידי של כאן מורשת:

במצעד שערכה רדיו כאן מורשת זכה ישי ריבו עם שירו  תכף יפתח בשיר השנה, חנן בן ארי זכה בתואר זמר השנה, הזמרת החרדית יפוש ברכהן זכתה בתואר זמרת השנה, נותי ליברמן זכה בתואר פריצת השנה והביצוע של יונתן רזאל לשירו של שלמה קרליבך "הנה ימים באים" זכה בקאבר השנה.

הערות שוליים 

מצעד הפזמונים העברי השנתי
שנות ה-2020 בישראל
מצעדי מוזיקה משנות ה-2020